เรื่องร้องเรียน (ร้องเรียน) วันที่ 2023-08-15 14:43:04 — แขวงหนองแขม เขตหนองแขม กรุงเทพมหานคร
ตรวจสอบการใช้อำนาจของผู้บริหาร(ผอ.) โรงเรียนฝึกอาชีพกรุงเทพมหานคร (หลวงพ่อทวีศักดิ์ฯ)โดยมิชอบ
มีการเรียกใช้อาจารย์วิทยากร(ไม่ใช่ข้าราชการ) เพื่อสนองความต้องการส่วนตัวและพวกพ้อง กล่าวคือผู้บริหารมีการเรียกใช้ครูวิทยากรให้ทำอาหารส่วนตัวอยู่เป็นประจำ จนเบียดเบียนเวลาและวัตถุดิบของนักเรียนซึ่งเป็นงบประมาณของหลวง โดยอาศัยอำนาจในฐานะผู้มีอำนาจลงนามเซ็นสัญญาจ้างปีต่อปี มากดขี่ครูวิทยากรให้อยู่ในภาวะจำยอม จนทำให้นักเรียนเสียประโยชน์ เช่น ระหว่างเรียนเบเกอรี่ คุณครูวิทยากรต้องทำกับข้าวไปส่งผู้บริหารและพวก จนกลิ่นกับข้าวอบอวลไปทั่วห้องเรียนและกลบกลิ่นขนมเบเกอรี่ที่ทำ ซึ่งทำให้เสียบรรยากาศในการเรียน อีกทั้งยังเบียดบังเวลาที่ควรจะต้องมาสอนและดูแลนักเรียนเพื่อให้มีประสิทธิภาพสูงสุด แต่กลับต้องไปทำกับข้าวให้ผู้บริหารและพวกรับประทาน และผู้ร้องตั้งข้อสงสัยว่าวัตถุดิบที่ใช้นั้น ผู้บริหารเป็นผู้ออกค่าใช้จ่ายส่วนตัวเองหรือไม่ หรือใช้วัตถุดิบของนักเรียนซึ่งคืองบของหลวง จึงอยากให้ช่วยตรวจสอบและช่วยดำเนินการให้ถูกต้อง เพราะการกระทำดังกล่าวมานี้ไม่ใช่เป็นครั้งคราว แต่กระทำเป็นประจำ จนผู้เรียนรับกับพฤติกรรมเยี่ยงนี้ไม่ได้ จึงขอร้องเรียนมา ณ ที่นี้